## 3. 6 Sjekkliste for rørledninger/distribusjonsnett

Her er sjekkliste som kan benyttes under tilsynet. Forklaring til sjekkliste:

* **FSF** – forskrift om håndtering av farlig stoff
* **Ja** – krav oppfylles og det gis ikke avvik
* **Nei** – krav oppfylles ikke eller kun delvis og det må gis avvik

Det er gitt forslag til hvordan avvik kan formuleres. Endelig ordlyd må tilpasses det konkrete avviket i hvert tilfelle. Husk at en kommentar med nærmere beskrivelse av avviket legges til i tilsynsrapporten.

|  |  |  |  |  |  |
| --- | --- | --- | --- | --- | --- |
| **Sjekkliste tilsyn med rørledninger/distribusjonsnett med naturgass** | | | | | |
| **Nr.** | **Krav i FSF** | **Sjekkpunkt** | **Ja/nei** | **Kommentar** |
| **1** | § 9 andre ledd | Er det utført systematisk tilstandskontroll av rørledningene? |  |  |
|  | *Sjekk at det er utført systematisk tilstandskontroll av rørledningen. Gi avvik dersom det ikke er gjort.*  ***Forslag til avviksformulering:***  *"virksomhetens navn" kan ikke dokumentere at anlegget har hatt systematisk tilstandskontroll.*  *Eventuelt, "virksomhetens navn" kan ikke dokumentere at* hele *anlegget har hatt systematisk tilstandskontroll.* | | | | |
| **2** | § 11 første og tredje ledd | Er rørledningene merket tydelig og varig? |  |  |
|  | *Sjekk at rørledningssystemet er merket tydelig og varig.*  ***Forslag til avviksformulering:*** *Rørledningen er ikke tydelig og varig merket.* | | | | |
| **3** | § 12 | Samsvarer innmeldingen med faktiske forhold? |  |  |
|  | *Sjekk at rørledninger er meldt inn og at det samsvarer med faktiske forhold*  ***Forslag til avviksformulering:***  *Rørledningene er ikke meldt inn til DSB.*  *Eller: Innmeldingen av rørledningen samsvarer ikke med de faktiske forholdene* | | | | |
| **4** | § 14 | Foreligger det en skriftlig risikovurdering som omhandler rørledninger/ distribusjonsnett for naturgass? |  |  |
|  | *Sjekk at det foreligger en risikovurdering og at risikovurderingen inkluderer rørledningen.*  ***Forslag til avviksformulering:*** *Virksomheten har ikke kartlagt farer og problemer med hensyn på håndtering av farlig stoff i rørledninger/distribusjonsnett for naturgass og på denne bakgrunn vurdert risiko.* | | | | |
| **5** | § 15 tredje ledd, bokstav a | Er naturgass til forbruker tilsatt luktstoff? |  |  |
|  | *Sjekk at det er tilsatt luktstoff til naturgass som skal til forbruker.*  ***Forslag til avviksformulering:*** *Det er ikke tilsatt luktstoff til brannfarlig gass som skal til forbruker.* | | | | |
| **6** | § 15 femte ledd, bokstav b, jf. § 5 femte ledd | Er det etablert et system for instruksjon ved gravearbeid? |  |  |
|  | *Sjekk at det er et system for instruksjon ved gravearbeid. Rørledningen skal påvises før arbeider starter, jf. § 5 femte ledd. Dersom det ikke foreligger et slikt system, skal det gis avvik.*  ***Forslag til avviksformulering:*** *Det er ikke etablert et system for instruksjon ved gravearbeid for nedgravde rørledninger.* | | | | |
| **7** | § 19 første ledd | Finnes det en beredskapsplan? |  |  |
|  | *Sjekk om det foreligger en beredskapsplan.*  ***Forslag til avviksformulering:*** *Virksomheten har ikke tilstrekkelig beredskap.* | | | | |
| **8** | § 19 andre ledd | Er beredskapsplanen samordnet med offentlige beredskapsplaner? |  |  |
|  | *Sjekk om virksomhetens beredskapsplan er samordnet med offentlige beredskapsplaner.*  ***Forslag til avviksformulering:*** *Virksomheten har ikke samordnet sin beredskapsplan med offentlige beredskapsplaner.* | | | | |
| **9** | § 19 fjerde ledd | Er beredskapsplanen øvet, og øves det regelmessig? |  |  |
|  | *Sjekk om det foreligger dokumentasjon på om det er gjennomført beredskapsøvelser og hvor ofte virksomheten skal gjennomføre beredskapsøvelser.*  ***Forslag til avviksformulering****: Det gjennomføres ikke regelmessige beredskapsøvelser.* | | | | |
| **10** | § 20 | Har virksomheten etablert et system for registrering av uhell, ulykker og tilløp til slike? Er uhell og ulykker rapportert til DSB? |  |  |
|  | *1) Sjekk om virksomheten har etablert et system for registrering av uhell, ulykker og tilløp til slike i forbindelse med håndtering av farlig stoff og tilhørende utstyr og anlegg. Dersom et slikt system ikke foreligger gis det avvik.*  ***Forslag til avviksformulering:*** *Virksomheten har ikke et system for registrering av uhell, ulykker og tilløp til slike* *i forbindelse med håndtering av farlig stoff og tilhørende utstyr og anlegg.*  *2) Sjekk om virksomheten har hatt uhell og ulykker med farlig stoff og om det i tilfelle er rapportert til DSB. Dersom uhell og ulykker ikke er rapportert til DSB gis det avvik.*  ***Forslag til avviksformulering:*** *Virksomheten har ikke rapportert uhell og ulykker til DSB.* | | | | |